title: Rozhodnutie Rady (EÚ) 2019/702 z 15. apríla 2019 o uzavretí Dohody o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej v mene Únie

text:
                  8.5.2019

                  SK

                  Úradný vestník Európskej únie

                  L 120/1

         ROZHODNUTIE RADY (EÚ) 2019/702
         z 15. apríla 2019
         o uzavretí Dohody o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej v mene Únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     Komisia v súlade s rozhodnutím Rady, ktorým sa Komisia poveruje začať rokovania, prerokovala v mene Európskeho spoločenstva a jeho členských štátov Dohodu o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej (ďalej len „dohoda“).

                     (2)

                     Dohoda bola podpísaná 17. a 18. decembra 2009 s výhradou jej neskoršieho uzavretia v súlade s rozhodnutím Rady a zástupcov vlád členských štátov Európskej únie, ktorí sa zišli na zasadnutí Rady, 2010/417/ES (2).

                     (3)

                     Dohodu ratifikovali všetky členské štáty okrem Chorvátskej republiky. Chorvátska republika má pristúpiť k dohode v súlade s článkom 6 ods. 2 aktu o pristúpení z roku 2011.

                     (4)

                     Dohoda by sa teraz mala schváliť v mene Únie.

                     (5)

                     Články 3 a 4 rozhodnutia 2010/417/ES obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa uplatňovanie týchto ustanovení malo ukončiť. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie stanovené v článku 5 rozhodnutia 2010/417/ES. Články 3, 4 a 5 rozhodnutia 2010/417/ES by sa preto mali prestať uplatňovať v deň nadobudnutia účinnosti tohto rozhodnutia,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje Dohoda o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej (3).

            Článok 2
            Predseda Rady v mene Únie vykoná oznámenie stanovené v článku 23 dohody s cieľom vyjadriť súhlas Únie s tým, že bude touto dohodou viazaná (4), a urobí toto oznámenie:

               „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Z tohto dôvodu sa odkazy na „Európske spoločenstvo“ v texte dohody podľa potreby vykladajú ako odkazy na „Európsku úniu“.“

            Článok 3
            Články 3, 4 a 5 rozhodnutia 2010/417/ES sa prestanú uplatňovať v deň nadobudnutia účinnosti tohto rozhodnutia.

            Článok 4
            Toto rozhodnutie nadobúda účinnosť dňom jeho prijatia.

            V Luxemburgu 15. apríla 2019

                  Za Radu

                  predseda

               P. DAEA

            (1)  Súhlas z 2. Októbra 2018 (zatiaľ neuverejnený v úradnom vestníku).

            (2)  Rozhodnutie Rady a zástupcov vlád členských štátov Európskej únie, ktorí sa zišli na zasadnutí Rady, 2010/417/ES z 30. novembra 2009 o podpísaní a predbežnom vykonávaní Dohody o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej (Ú. v. EÚ L 207, 6.8.2010, s. 30).

            (3)  Dohoda je uverejnená v Ú. v. EÚ L 207 zo 6. augusta 2010, s. 32 spolu s rozhodnutím o podpise.

            (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2019/703 z 8. októbra 2014 o podpise v mene Únie a jej členských štátov Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii

text:
                  8.5.2019

                  SK

                  Úradný vestník Európskej únie

                  L 120/3

         ROZHODNUTIE RADY (EÚ) 2019/703
         z 8. októbra 2014
         o podpise v mene Únie a jej členských štátov Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 5,
         so zreteľom na akt o pristúpení Chorvátska, a najmä na jeho článok 6 ods. 2 druhý pododsek,
         so zreteľom na návrh Európskej komisie,
         keďže:

                     (1)

                     Rada 14. septembra 2012 poverila Komisiu začať rokovania v mene Únie, jej členských štátov a Chorvátskej republiky o uzavretí Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi (1) na účely zohľadnenia pristúpenia Chorvátskej republiky k Európskej únii (ďalej len „protokol“).

                     (2)

                     Uvedené rokovania boli úspešne ukončené 16. októbra 2013.

                     (3)

                     Protokol by sa mal podpísať v mene Únie a jej členských štátov s výhradou jeho uzavretia k neskoršiemu dátumu,

               PRIJALA TOTO ROZHODNUTIE:

            Článok 1
            Týmto sa v mene Únie a jej členských štátov schvaľuje podpis Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii (2) s výhradou uzavretia uvedeného protokolu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 8. októbra 2014

                  Za Radu

                  predseda

               M. LUPI

            (1)  Text dohody je uverejnený v Ú. v. EÚ L 207, 6.8.2010, s. 32.

            (2)  Text protokolu bude uverejnený spolu s rozhodnutím o jeho uzavretí.


title: Rozhodnutie Rady (EÚ) 2019/704 z 15. apríla 2019 o uzavretí v mene Únie a jej členských štátov Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii

text:
                  8.5.2019

                  SK

                  Úradný vestník Európskej únie

                  L 120/4

         ROZHODNUTIE RADY (EÚ) 2019/704
         z 15. apríla 2019
         o uzavretí v mene Únie a jej členských štátov Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),
         so zreteľom na akt o pristúpení Chorvátska, a najmä na jeho článok 6 ods. 2 druhý pododsek,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     V súlade s rozhodnutím Rady (EÚ) 2019/703 (2) bol Protokol, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi (3) na účely zohľadnenia pristúpenia Chorvátskej republiky k Európskej únii (ďalej len „protokol“), podpísaný s výhradou jeho uzavretia.

                     (2)

                     Protokol by sa mal schváliť,

               PRIJALA TOTO ROZHODNUTIE:

            Článok 1
            Týmto sa v mene Únie a jej členských štátov schvaľuje Protokol, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) uložiť v mene Únie a jej členských štátov schvaľovaciu listinu stanovenú v článku 3 protokolu (4).

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 15. apríla 2019

                  Za Radu

                  predseda

               P. DAEA

            (1)  Súhlas z 12. septembra 2018 (zatiaľ neuverejnený v úradnom vestníku).

            (2)  Rozhodnutie Rady (EÚ) 2019/703 z 8. októbra 2014 o podpise v mene Únie a jej členských štátov Protokolu, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi na účely zohľadnenia pristúpenia Chorvátskej republiky k Európskej únii (pozri stranu 3 tohto úradného vestníka).

            (3)  Text dohody je uverejnený v Ú. v. EÚ L 207, 6.8.2010, s. 32.

            (4)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


Rozhodnutie Komisie z 29/04/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9340 - Alliance Automotive Group / Parts Point Group) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady z 27. mája 2019, ktorým sa vymenúvajú členovia a náhradníci správnej rady Európskeho inštitútu pre rodovú rovnosť

text:
                  29.5.2019

                  SK

                  Úradný vestník Európskej únie

                  C 185/1

         ROZHODNUTIE RADY
         z 27. mája 2019,
         ktorým sa vymenúvajú členovia a náhradníci správnej rady Európskeho inštitútu pre rodovú rovnosť
         (2019/C 185/01)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (1), a najmä na jeho článok 10,
         keďže:

                     (1)

                     V článku 10 nariadenia (ES) č. 1922/2006 sa okrem iného ustanovuje, že Rada by mala vymenovať 18 členov rovnako ako náhradníkov správnej rady Európskeho inštitútu pre rodovú rovnosť na obdobie troch rokov.

                     (2)

                     18 členských štátov (Belgicko, Bulharsko, Česko, Nemecko, Estónsko, Španielsko, Francúzsko, Chorvátsko, Luxembursko, Malta, Holandsko, Rakúsko, Portugalsko, Rumunsko, Slovinsko, Slovensko, Fínsko a Švédsko) má nominovať členov a náhradníkov na obdobie od 1. júna 2019 do 31. mája 2022.

                     (3)

                     Vlády týchto členských štátov predložili Rade zoznamy osôb navrhnutých na vymenovanie,

               PRIJALA TOTO ROZHODNUTIE:

            Článok 1
            Za členov a náhradníkov správnej rady Európskeho inštitútu pre rodovú rovnosť sa na obdobie od 1. júna 2019 do 31. mája 2022 týmto vymenúvajú:
            ZÁSTUPCOVIA VLÁD

                        Krajina

                        Členovia

                        Náhradníci

                        Belgicko

                        pán Michel PASTEEL

                        pani Liesbet STEVENS

                        Bulharsko

                        pani Irina Tsekova IVANOVA

                        pani Elena Ivanova GYUROVA

                        Česko

                        pán Radan ŠAFAŘÍK

                        pani Lenka GRÜNBERGOVÁ

                        Nemecko

                        pani Birgit SCHWEIKERT

                        Estónsko

                        pani Käthlin SANDER

                        pani Liina KANTER

                        Španielsko

                        pani Silvia BUABENT VALLEJO

                        pani María VÁZQUEZ SELLÁN

                        Francúzsko

                        pani Hélène FURNON-PETRESCU

                        pán Alexis RINCKENBACH

                        Chorvátsko

                        pani Helena ŠTIMAC RADIN

                        pani Gordana OBRADOVIĆ DRAGIŠIĆ

                        Luxembursko

                        pani Maryse FISCH

                        pani Valérie DEBOUCHÉ

                        Malta

                        pán Silvan AGIUS

                        pani Simone AZZOPARDI

                        Holandsko

                        pán Elmer Christiaan BURKE

                        pani Sabine Vanessa KRAUS

                        Rakúsko

                        pani Jacqueline NIAVARANI

                        pani Eva-Maria BURGER

                        Portugalsko

                        pán Carlos Miguel RODRIGUES DUARTE

                        pani Teresa Margarida FRAGOSO

                        Rumunsko

                        pán Dan MOLDOVAN

                        pani Maria ULICAN

                        Slovinsko

                        pani Maruša GORTNAR

                        pani Jasna JERAM

                        Slovensko

                        pani Oľga PIETRUCHOVÁ

                        pani Anna MONDEKOVÁ

                        Fínsko

                        pani Tanja AUVINEN

                        pani Eeva RAEVAARA

                        Švédsko

                        pani Lenita FREIDENVALL

                        pani Charlotta ÖSTERBORG

            Článok 2
            Toto rozhodnutie nadobúda účinnosť dňom jeho prijatia.

            V Bruseli 27. mája 2019

                  Za Radu

                  predseda

               N. HURDUC

            (1)  Ú. v. EÚ L 403, 30.12.2006, s. 9.


title: Rozhodnutie Rady z 27. mája 2019, ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Luxembursko

text:
                  29.5.2019

                  SK

                  Úradný vestník Európskej únie

                  C 185/3

         ROZHODNUTIE RADY
         z 27. mája 2019,
         ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Luxembursko
         (2019/C 185/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
         so zreteľom na zoznamy osôb navrhnutých na vymenovanie, ktorý Rade predložili vlády členských štátov,
         keďže:

                     (1)

                     Rada svojím rozhodnutím z 12. marca 2019 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 1. marca 2019 do 28. februára 2022.

                     (2)

                     Rada svojimi rozhodnutiami z 15. apríla 2019 (3) a zo 14. mája 2019 (4) vymenovala ďalších členov a náhradníkov Poradného výboru pre bezpečnosť a ochranu zdravia pri práci za niektoré členské štáty.

                     (3)

                     Vláda Luxemburska navrhla ďalších kandidátov na viaceré neobsadené miesta,

               PRIJALA TOTO ROZHODNUTIE:

            Článok 1
            Do Poradného výboru pre bezpečnosť a ochranu zdravia pri práci sa týmto za členov a náhradníkov na obdobie, ktoré končí 28. februára 2022, vymenúvajú:
            I.   ZÁSTUPCOVIA VLÁD

                        Krajina

                        Člen/členka

                        Náhradník/náhradníčka

                        Luxembursko

                        Marco BOLY

                        Patrice FURLANI
                        Armin KOEGEL

            Článok 2
            Členov a náhradníkov, ktorí ešte nie sú navrhnutí, vymenuje Rada neskôr.

            Článok 3
            Toto rozhodnutie sa na účely informovania uverejní v Úradnom vestníku Európskej únie.

            V Bruseli 27. mája 2019

                  Za Radu

                  predseda

               N. HURDUC

            (1)  Ú. v. EÚ C 218, 13.9.2003, s. 1.

            (2)  Ú. v. EÚ C 100, 15.3.2019, s. 1.

            (3)  Ú. v. EÚ C 142, 23.4.2019, s. 20.

            (4)  Ú. v. EÚ C 169, 17.5.2019, s. 2.


title: Rozhodnutie Rady z 27. mája 2019, ktorým sa vymenúvajú 15 členovia riadiacej rady Európskej chemickej agentúry

text:
                  29.5.2019

                  SK

                  Úradný vestník Európskej únie

                  C 185/4

         ROZHODNUTIE RADY
         z 27. mája 2019,
         ktorým sa vymenúvajú 15 členovia riadiacej rady Európskej chemickej agentúry
         (2019/C 185/03)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 79,
         keďže:

                     (1)

                     V článku 79 nariadenia (ES) č. 1907/2006 sa stanovuje, že Rada má za členov riadiacej rady Európskej chemickej agentúry (ďalej len „riadiaca rada“) vymenovať jedného zástupcu z každého členského štátu.

                     (2)

                     Členovia riadiacej rady majú byť vymenovaní na základe ich príslušnej praxe a odbornej spôsobilosti v oblasti chemickej bezpečnosti alebo regulácie chemických látok, pričom by sa tiež malo zabezpečiť, aby medzi členmi riadiacej rady boli odborníci z oblasti všeobecných, finančných a právnych otázok.

                     (3)

                     Funkčné obdobie trvá štyri roky. Funkčné obdobie je možné obnoviť jedenkrát.

                     (4)

                     Svojim rozhodnutím zo 7. júna 2007 (2) Rada vymenovala 27 členov riadiacej rady.

                     (5)

                     Všetci členovia riadiacej rady, ktorých navrhli Belgicko, Bulharsko, Dánsko, Nemecko, Estónsko, Grécko, Cyprus, Lotyšsko, Litva, Malta, Poľsko, Portugalsko, Rumunsko, Slovensko a Spojené kráľovstvo, boli vymenovaní na obdobie, ktoré sa končí 31. mája 2019. Členovia riadiacej rady z uvedených členských štátov by preto mali byť navrhnutí a vymenovaní na obdobie od 1. júna 2019 do 31. mája 2023.

                     (6)

                     Rada dostala návrhy na vymenovanie členov od všetkých dotknutých členských štátov,

               PRIJALA TOTO ROZHODNUTIE:

            Článok 1
            Za členov riadiacej rady na druhé funkčné obdobie od 1. júna 2019 do 31. mája 2023 sa týmto vymenúvajú tieto osoby (meno, štátna príslušnosť, dátum narodenia):

                        —

                        pani Anne-France Marie RIHOUX, belgická, 12. júna 1964,

                        —

                        pani Enda VESKIMÄE, estónska, 17. mája 1956,

                        —

                        pani Judīte DIPĀNE, lotyšská, 10. apríla 1971,

                        —

                        pani Ana Lília GOMES MARTINS, portugalská, 20. augusta 1973,

                        —

                        pán Keith Anthony Trevor BAILEY, britská, 2. júna 1965.

            Článok 2
            Za členov riadiacej rady na prvé funkčné obdobie od 1. júna 2019 do 31. mája 2023 sa vymenúvajú tieto osoby (meno, štátna príslušnosť, dátum narodenia):

                        —

                        pani Teodora Todorova VALKOVA, bulharská, 5. decembra 1976,

                        —

                        pán Magnus Buhl LØFSTEDT, dánska, 19. februára 1977,

                        —

                        pán Axel Otto VORWERK, nemecká, 13. máj 1960,

                        —

                        pani Sofia ZISSI, grécka, 24. novembra 1965,

                        —

                        pani Tasoula KYPRIANIDOU – LEONTIDOU, cyperská, 2. novembra 1961,

                        —

                        pani Donata PIPIRAITĖ-VALIŠKIENĖ, litovská, 28. mája 1983,

                        —

                        pani Ingrid BORG, maltská, 8. apríla 1981,

                        —

                        pani Anna Katarzyna GRACZYK, poľská, 27. marca 1978,

                        —

                        pani Claudia-Sorina DUMITRU, rumunská, 25. júla 1981,

                        —

                        pani Helena POLAKOVIČOVÁ, slovenská, 22. júla 1958.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 27. mája 2019

                  Za Radu

                  predseda

               N. HURDUC

            (1)  Ú. v. EÚ L 396, 30.12.2006, s. 1.

            (2)  Rozhodnutie Rady zo 7. júna 2007, ktorým sa vymenúva 27 členov Riadiacej rady Európskej chemickej agentúry (Ú. v. EÚ C 134, 16.6.2007, s. 6).


title: Rozhodnutie Rady (EÚ) 2019/895 z 22. mája 2019 o pozícii, ktorá sa má v mene Európskej únie zaujať v Rade ministrov AKT – EÚ, pokiaľ ide o delegovanie právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ

text:
                  29.5.2019

                  SK

                  Úradný vestník Európskej únie

                  L 142/67

         ROZHODNUTIE RADY (EÚ) 2019/895
         z 22. mája 2019
         o pozícii, ktorá sa má v mene Európskej únie zaujať v Rade ministrov AKT – EÚ, pokiaľ ide o delegovanie právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1) (ďalej len „dohoda o partnerstve AKT – EÚ“) bola podpísaná v Cotonou 23. júna 2000. Dohoda o partnerstve AKT – EÚ nadobudla platnosť 1. apríla 2003 a má sa uplatňovať do 29. februára 2020.

                     (2)

                     V súlade s článkom 95 ods. 4 prvým pododsekom dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ. Je potrebné prijať prechodné opatrenia v prípade, že nová dohoda nebude pripravená na uplatňovanie do dátumu uplynutia platnosti súčasného právneho rámca.

                     (3)

                     V článku 95 ods. 4 druhom pododseku dohody o partnerstve AKT – EÚ sa ustanovuje, že Rada ministrov AKT – EÚ prijme akékoľvek prechodné opatrenia, ktoré môžu byť potrebné až do nadobudnutia platnosti novej dohody.

                     (4)

                     Podľa článku 15 ods. 4 dohody o partnerstve AKT – EÚ môže Rada ministrov AKT – EÚ prijať rozhodnutie o delegovaní právomocí na Výbor veľvyslancov AKT – EÚ vrátane právomoci prijať rozhodnutie o prechodných opatreniach.

                     (5)

                     Rada ministrov AKT – EÚ má mať svoje každoročné riadne zasadnutie 23. – 24. mája 2019 v Bruseli. Prechodné opatrenia neboli dohodnuté, a preto nemôžu byť prijaté Radou ministrov AKT – EÚ na jej riadnom zasadnutí. Keďže pred skončením platnosti dohody o partnerstve AKT – EÚ nie sú naplánované žiadne ďalšie zasadnutia Rady ministrov AKT – EÚ, a v záujme zabezpečenia včasného prijatia rozhodnutia o prechodných opatreniach, je potrebné, aby sa rozhodnutie o prijatí prechodných opatrení podľa článku 95 ods. 4 dohody o partnerstve AKT – EÚ delegovalo na Výbor veľvyslancov AKT – EÚ.

                     (6)

                     Rada ministrov AKT — EÚ počas svojho 44. zasadnutia prijme rozhodnutie delegujúce právomoc prijímať prechodné opatrenia na Výbor veľvyslancov AKT – EÚ (ďalej len „pripravovaný akt“).

                     (7)

                     Je vhodné stanoviť pozíciu, ktorá sa má zaujať v mene Únie v Rade ministrov AKT –EÚ, keďže pripravovaný akt bude pre Úniu záväzný.

                     (8)

                     V tomto rozhodnutí by sa mala stanoviť pozícia Únie, pokiaľ ide o schválenie pripravovaného aktu v Rade ministrov AKT – EÚ,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na 44. zasadnutí Rady ministrov AKT – EÚ, je schváliť v súlade s článkom 15 ods. 4 dohody o partnerstve AKT – EÚ delegovanie právomocí na Výbor veľvyslancov AKT – EÚ, pokiaľ ide o rozhodnutie v súlade s článkom 95 ods. 4 dohody o partnerstve AKT – EÚ prijať akékoľvek prechodné opatrenia, ktoré môžu byť potrebné až do nadobudnutia platnosti novej dohody.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 22. mája 2019

                  Za Radu

                  predseda

               C.B. MATEI

            (1)  Ú. v. ES L 317, 15.12.2000, s. 3


title: Rozhodnutie Rady (EÚ) 2018/145 z 9. októbra 2017 o uzavretí v mene Únie Mnohostrannej dohody medzi Európskym spoločenstvom a jeho členskými štátmi, Albánskou republikou, Bosnou a Hercegovinou, Bulharskou republikou, Chorvátskou republikou, bývalou Juhoslovanskou republikou Macedónsko, Islandskou republikou, Čiernohorskou republikou, Nórskym kráľovstvom, Rumunskom, Srbskou republikou a Misiou Organizácie Spojených národov pre dočasnú správu v Kosove (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova. ) o vytvorení Spoločného európskeho leteckého priestoru (ECAA)

text:
                  31.1.2018

                  SK

                  Úradný vestník Európskej únie

                  L 26/1

            ROZHODNUTIE RADY (EÚ) 2018/145
      z 9. októbra 2017
      o uzavretí v mene Únie Mnohostrannej dohody medzi Európskym spoločenstvom a jeho členskými štátmi, Albánskou republikou, Bosnou a Hercegovinou, Bulharskou republikou, Chorvátskou republikou, bývalou Juhoslovanskou republikou Macedónsko, Islandskou republikou, Čiernohorskou republikou, Nórskym kráľovstvom, Rumunskom, Srbskou republikou a Misiou Organizácie Spojených národov pre dočasnú správu v Kosove (*1) o vytvorení Spoločného európskeho leteckého priestoru (ECAA)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a),
      so zreteľom na návrh Európskej komisie,
      so zreteľom na súhlas Európskeho parlamentu (1),
      keďže:

                  (1)

                  Komisia dojednala v mene Európskeho spoločenstva a členských štátov Mnohostrannú dohodu medzi Európskym spoločenstvom a jeho členskými štátmi, Albánskou republikou, Bosnou a Hercegovinou, Bulharskou republikou, Chorvátskou republikou, bývalou Juhoslovanskou republikou Macedónsko, Islandskou republikou, Čiernohorskou republikou, Nórskym kráľovstvom, Rumunskom, Srbskou republikou a Misiou Organizácie Spojených národov pre dočasnú správu v Kosove o vytvorení Spoločného európskeho leteckého priestoru (ECAA) (ďalej len „dohoda“).

                  (2)

                  Táto dohoda bola podpísaná v mene Spoločenstva 9. júna 2006 s výhradou jej neskoršieho uzavretia v súlade s rozhodnutím Rady a zástupcov členských štátov Európskej únie zasadajúcich v Rade 2006/682/ES (2).

                  (3)

                  Dohodu ratifikovali všetky členské štáty.

                  (4)

                  V dôsledku ich pristúpenia k Únii sa Bulharská republika, Rumunsko, ako aj Chorvátska republika stali členskými štátmi, a preto automaticky prestali byť pridruženými stranami podľa dohody v súlade s jej článkom 31 ods. 2. Toto by sa malo pripomenúť v príslušnom oznámení, ktoré sa vydá v čase uloženia schvaľovacej listiny dohody.

                  (5)

                  Pokiaľ ide o zmeny prílohy I k dohode, ktoré sa týkajú iba začlenenia právnych predpisov Únie do uvedenej prílohy a ktoré má prijať spoločný výbor zriadený podľa článku 18 dohody, Komisii by sa mala udeliť právomoc schváliť takéto zmeny v mene Únie po porade s osobitným výborom, ktorý vymenuje Rada.

                  (6)

                  Vo všetkých ostatných prípadoch by sa pozícia, ktorá sa má zaujať v mene Únie v spoločnom výbore, pokiaľ ide o záležitosti, ktoré patria do právomoci Únie, mala stanoviť na individuálnom základe v súlade s príslušnými ustanoveniami Zmluvy o fungovaní Európskej únie (TFEÚ).

                  (7)

                  Vzhľadom na to, že Únia a členské štáty sú zmluvnými stranami dohody, je úzka spolupráca medzi nimi nevyhnutná. S cieľom zabezpečiť takúto úzku spoluprácu a jednotu vonkajšieho zastupovania v spoločnom výbore a bez toho, aby boli dotknuté zmluvy, najmä článok 16 ods. 1 Zmluvy o Európskej únii a článok 218 ods. 9 ZFEÚ, by sa pred každým zasadnutím spoločného výboru rokujúceho o záležitostiach, ktoré patria do právomoci Únie aj členských štátov, mali koordinovať pozície, ktoré sa majú v spoločnom výbore zaujať v mene Únie a členských štátov.

                  (8)

                  Článok 2 rozhodnutia 2006/682/ES obsahuje ustanovenia o stanovovaní pozícií, ktoré sa majú zaujať v spoločnom výbore počas predbežného vykonávania dohody. Vzhľadom na rozsudok Súdneho dvora z 28. apríla 2015 vo veci C-28/12 Komisia v. Rada (3) by sa tieto ustanovenia mali prestať uplatňovať v deň nadobudnutia účinnosti tohto rozhodnutia.

                  (9)

                  Dohoda by sa mala schváliť,

            PRIJALA TOTO ROZHODNUTIE:
      Článok 1
      1.   Týmto sa v mene Únie schvaľuje Mnohostranná dohoda medzi Európskym spoločenstvom a jeho členskými štátmi, Albánskou republikou, Bosnou a Hercegovinou, Bulharskou republikou, Chorvátskou republikou, bývalou Juhoslovanskou republikou Macedónsko, Islandskou republikou, Čiernohorskou republikou, Nórskym kráľovstvom, Rumunskom, Srbskou republikou a Misiou Organizácie Spojených národov pre dočasnú správu v Kosove o vytvorení Spoločného európskeho leteckého priestoru (ECAA) (4).
      2.   Predseda Rady určí osobu(-y) splnomocnenú(-é) uložiť v mene Únie schvaľovaciu listinu podľa článku 29 ods. 2 dohody (5) a vykoná toto oznámenie:

                     „1.

                     V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Z tohto dôvodu sa odkazy na „Európske spoločenstvo“ v texte dohody podľa potreby vykladajú ako odkazy na „Európsku úniu“.

                     2.

                     V dôsledku pristúpenia k Európskej únii sa Bulharská republika, Rumunsko a Chorvátska republika stali členskými štátmi Európskej únie a v súlade s článkom 31 ods. 2 dohody preto prestali byť pridruženými stranami podľa tejto dohody.“

      Článok 2
      Pozíciu, ktorú má zaujať Únia pokiaľ ide o rozhodnutia spoločného výboru podľa článku 17 dohody, pokiaľ ide iba o začlenenie právnych predpisov Únie do prílohy I k dohode s výhradou akýchkoľvek potrebných technických úprav, prijíma Komisia po porade s osobitným výborom, ktorý vymenuje Rada.
      Článok 3
      Článok 2 rozhodnutia 2006/682/ES sa prestane uplatňovať v deň nadobudnutia účinnosti tohto rozhodnutia.
      Článok 4
      Toto rozhodnutie nadobúda účinnosť dňom jeho prijatia.

         V Luxemburgu 9. októbra 2017

               Za Radu

               predseda

            S. KIISLER

         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.

         (1)  Ú. v. EÚ C 81 E, 15.3.2011, s. 5.

         (2)  Rozhodnutie Rady a zástupcov členských štátov Európskej únie v rámci zasadnutia Rady 2006/682/ES z 9. júna 2006 o podpísaní a dočasnom uplatňovaní Mnohostrannej dohody medzi Európskym spoločenstvom a jeho členskými štátmi, Albánskou republikou, Bosnou a Hercegovinou, Bulharskou republikou, Chorvátskou republikou, Bývalou juhoslovanskou republikou Macedónsko, Islandskou republikou, Čiernohorskou republikou, Nórskym kráľovstvom, Rumunskom, Srbskou republikou a Misiou Organizácie Spojených národov pre dočasnú správu v Kosove o vytvorení Spoločného európskeho leteckého priestoru (ECAA) (Ú. v. EÚ L 285, 16.10.2006, s. 1).

         (3)  ECLI:EU:C:2015:282.

         (4)  Dohoda je uverejnená v Úradnom vestníku Európskej únie (Ú. v. EÚ L 285, 16.10.2006, s. 3) spolu s rozhodnutím o podpise a predbežnom vykonávaní.

         (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2018/146 z 22. januára 2018 o uzavretí Euro-stredomorskej leteckej dohody medzi Európskym spoločenstvom a jeho členskými štátmi na jednej strane a Marockým kráľovstvom na strane druhej v mene Únie

text:
               31.1.2018

               SK

               Úradný vestník Európskej únie

               L 26/4

         ROZHODNUTIE RADY (EÚ) 2018/146
   z 22. januára 2018
   o uzavretí Euro-stredomorskej leteckej dohody medzi Európskym spoločenstvom a jeho členskými štátmi na jednej strane a Marockým kráľovstvom na strane druhej v mene Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia dojednala v mene Únie a členských štátov Euro-stredomorskú leteckú dohodu s Marockým kráľovstvom (ďalej len „dohoda“) v súlade s rozhodnutím Rady, ktorým sa Komisia poveruje začatím rokovaní.

               (2)

               Dohoda bola podpísaná 12. decembra 2006 v súlade s rozhodnutím Rady a zástupcov vlád členských štátov zasadajúcich v Rade 2006/959/ES (2). Dohodu ratifikovali všetky členské štáty okrem Bulharska, Rumunska a Chorvátska. Predpokladá sa, že tieto členské štáty pristúpia k dohode v súlade s článkom 6 ods. 2 ich príslušných aktov o pristúpení.

               (3)

               Pokiaľ ide o zmeny niektorých príloh k dohode, ktoré má prijať spoločný výbor zriadený podľa článku 22 dohody, Komisii by sa mala udeliť právomoc schváliť takéto zmeny v mene Únie po porade s osobitným výborom, ktorý vymenuje Rada.

               (4)

               Vo všetkých ostatných prípadoch by sa pozícia, ktorá sa má zaujať v mene Únie v spoločnom výbore, pokiaľ ide o záležitosti, ktoré patria do právomoci Únie, mala stanoviť na individuálnom základe v súlade s príslušnými ustanoveniami Zmluvy o fungovaní Európskej únie (ZFEÚ).

               (5)

               Vzhľadom na to, že Únia a jej členské štáty sú zmluvnými stranami dohody, je úzka spolupráca medzi nimi nevyhnutná. S cieľom zabezpečiť úzku spoluprácu a jednotu vonkajšieho zastupovania v spoločnom výbore a bez toho, aby boli dotknuté zmluvy, najmä článok 16 ods. 1 Zmluvy o EÚ a článok 218 ods. 9 ZFEÚ, by sa pred každým zasadnutím spoločného výboru rokujúceho o záležitostiach, ktoré patria do právomoci Únie aj členských štátov, mali koordinovať pozície, ktoré sa majú v spoločnom výbore zaujať v mene Únie a členských štátov.

               (6)

               Články 2 až 5 rozhodnutia 2006/959/ES, obsahujú ustanovenia o rozhodovaní Rady vo vzťahu k rôznym záležitostiam stanoveným v dohode vrátane stanovenia pozícií, ktoré sa majú zaujať v spoločnom výbore, a informačnej povinnosti členských štátov počas predbežného vykonávania dohody. Tieto ustanovenia buď nie sú potrebné, alebo ich uplatňovanie by sa malo zastaviť vzhľadom na rozsudok Súdneho dvora z 28. apríla 2015 vo veci C-28/12, Komisia v. Rada (3). Je preto vhodné, aby sa všetky uvedené ustanovenia prestali uplatňovať v deň nadobudnutia účinnosti tohto rozhodnutia.

               (7)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   1.   Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej sa týmto v mene Únie schvaľuje (4).
   2.   Týmto sa predseda Rady poveruje určiť osobu(-y) splnomocnenú(-é) doručiť diplomatické nóty Marockému kráľovstvu podľa článku 30 dohody (5) a vykonať toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Z tohto dôvodu odkazy na „Európske spoločenstvo“ v texte dohody sa podľa potreby vykladajú ako odkazy na „Európsku úniu“.“

   Článok 2
   Pozíciu, ktorú má Únia zaujať v spoločnom výbore zriadenom podľa článku 22 dohody, pokiaľ ide o zmenu príloh k uvedenej dohode okrem prílohy I (Dohodnuté služby a určené trasy) a prílohy IV (Prechodné ustanovenia), prijíma Komisia po porade s osobitným výborom vymenovaným Radou.
   Článok 3
   Články 2 až 5 rozhodnutia 2006/959/ES sa prestanú uplatňovať v deň nadobudnutia účinnosti tohto rozhodnutia.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 22. januára 2018

            Za Radu

            predsedníčka

         F. MOGHERINI

      (1)  Ú. v. EÚ C 81E, 15.3.2011, s. 5.

      (2)  Rozhodnutie Rady a zástupcov vlád členských štátov, ktorí sa zišli na zasadnutí Rady 2006/959/ES zo 4. decembra 2006 o podpísaní a dočasnom uplatňovaní Euro-stredozemskej dohody o letectve medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (Ú. v. EÚ L 386, 29.12.2006, s. 55).

      (3)  ECLI:EU:C:2015:282.

      (4)  Dohoda je uverejnená v Úradnom vestníku Európskej únie (Ú. v. EÚ L 386, 29.12.2006, s. 57) spolu s rozhodnutím o podpise a predbežnom vykonávaní.

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2018/152 z 29. januára 2018, ktorým sa vymenúva náhradník Výboru regiónov navrhnutý Spolkovou republikou Nemecko

text:
               31.1.2018

               SK

               Úradný vestník Európskej únie

               L 26/52

         ROZHODNUTIE RADY (EÚ) 2018/152
   z 29. januára 2018,
   ktorým sa vymenúva náhradník Výboru regiónov navrhnutý Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Anke SPOORENDONKOVEJ sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníčku Výboru regiónov vymenúva:

               —

               pani Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 29. januára 2018

            Za Radu

            predseda

         R. PORODZANOV

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).